**Ministarstvo zdravstva**

**Zaštita osobnih podataka**

Ministarstvo zdravstva obrađuje osobne podatke građana/stranaka (ispitanika) u skladu s važećim propisima kojima je regulirana zaštita osobnih podataka (Opća uredba o zaštiti podataka 2016/679).

Ministarstvo zdravstva prikuplja, obrađuje i dijeli osobne podatke ispitanika samo kada za to postoji jasno određena pravna osnova – zakonska obveza, privola ispitanika ili u okviru obavljanja zadaće od javnog interesa ili izvršavanjem službenih ovlasti.

Ministarstvo zdravstva kao voditelj obrade podataka:

* evidentira i dijeli podatke o zaposlenicima
* evidentira prisustvo zaposlenika
* prikuplja i analizira podatke kandidata za prijem u državnu službu
* prikuplja i dijeli podatke o vanjskim stručnim suradnicima
* evidentira i dijeli podatke o osobama koje obnašaju dužnosti ili visoke službe u Ministarstvu zdravstva
* evidentira zahtjeve i odgovore za ostvarivanje prava na pristup informacijama
* prikuplja, obrađuje i dijeli podatke o strankama iz podnesaka i zahtjeva u području djelatnosti
* prikuplja i dijeli podatke o strankama nadzora u medicinskom i sanitarnom području
* evidentira posjetitelje službenih prostorija
* organizira video nadzor ulaznih prostora sjedišta
* javno objavljuje dostavljene izvještaje.

Primatelji osobnih podataka

Ministarstvo zdravstva će osobne podatke prosljeđivati drugim primateljima isključivo na temelju zakonske obveze, odnosno opravdanog zahtjeva ovlaštenog javnog tijela.

Prava ispitanika

Ovisno o svrsi obrade osobnih podataka, ispitanici imaju sljedeća prava sukladno važećim propisima o zaštiti osobnih podataka:

* pravo na pristup osobnim podacima
* pravo na ispravak osobnih podataka
* pravo na brisanje osobnih podataka koji nemaju potrebu za trajnom pohranom, u skladu sa zakonskim osnovama
* pravo na ograničenje obrade osobnih podataka, u skladu sa zakonskim osnovama
* pravo podnošenja prigovora nadzornom tijelu (Agencija za zaštitu osobnih podataka).

Kontakt za zaštitu osobnih podataka

Zahtjevi, pritužbe ili upiti koji se odnose na obradu i zaštitu osobnih podatka mogu se uputiti na adresu elektroničke pošte zastita.podataka@miz.hr.

Prilikom kontakta i podnošenja zahtjeva sukladno navedenim pravima, Ministarstvo zdravstva će uložiti razumne napore za potvrđivanje vašeg identiteta i sprječavanje neautorizirane obrade osobnih podataka.

Sukladno važećim zakonskim propisima kojima je uređena zaštita osobnih podataka svaki zahtjev/upit bit će riješen što je prije moguće, a najkasnije u roku od 30 dana od zaprimanja.

Kontakt službenika za zaštitu osobnih podataka:

e-mail: zastita.podataka@miz.hr

ili putem pošte:

Ministarstvo zdravstva

n/r Službenik za zaštitu osobnih podataka

Ksaver 200a

10 000 Zagreb